Globsec

GLOBSEC je nestranícka mimovládna organizácia so sídlom v Bratislave. Jej hlavná aktivita je od roku 2005 každoročné organizovanie GLOBSEC Forum. Medzi iné projekty patrí konferencia Tatra Summit o európskych záležitostiach alebo Chateau Béla Central European Strategic Forum. Jej think tank zvaný GLOBSEC Policy Institute prezentuje širokú výskumnú oblasť založenú. Hlavné produkty sú politické štúdie a analýzy rozličných tém v oblasti medzinárodnej politiky a bezpečnosti. Od roku 2016 je GLOBSEC nielen názov jedného z piatich top fór pre medzinárodnú bezpečnosť vo svete, ale tiež legálna entita a organizátor fóra.

 GLOBSEC Forum 
Od svojho založenia v roku 2005 sa GLOBSEC Forum každý rok koná v Bratislave. Stalo jednou z 5 významnejších bezpečnostných konferencií vo svete. V roku 2016 sa zúčastnilo 1000 hostí zo 70 krajín. Hlavné témy obsahovali globálnu bezpečnosť, transatlantická kooperácia a medzinárodné vzťahy. Od svojho začiatku GLOBSEC hostil prominentných prednášateľov ako David Cameron, Madeleine Albrightová, Anders Fogh Rasmussen, Ursula von der Leyenová, John McCain, Zbigniew Brzezinski a mnoho iných.

 História 
GLOBSEC vychádza z tradície nezávislej mimovládnej organizácie Slovenská atlantická komisia (Slovak Atlantic Commission – SAC), ktorú v roku 1993 založila skupina slovenských diplomatov. Cieľom SAC bolo pomáhať integrácii Slovenska do NATO a Európskej únie. Tieto plány sa naplnili v roku 2004 a o rok neskôr sa do SAC pridala skupina študentov z Univerzitý Mateja Bela v Banskej Bystrici. V roku 2005 táto skupina založila každoročné GLOBSEC Forum pod vedením budúceho prezidenta GLOBSEC Róberta Vassa.

 Central European Strategy Council 
Slovenská atlantická komisia postupne rozšírila rozsah aktivít a vytvorila dve sesterské organizácie – think tank nazvaný Central European Policy Institute (CEPI) a Centrum pre európske záležitosti (Centre for European Affairs – CEA). V roku 2013 bol založený Tatra Summit, každoročná konferencia o európskych záležitostiach a ekonomike. Táto sieť organizácia bola neskôr zjednotená pod spoločnú entitu zvanú Stredoeurópska strategická rada – Central European Strategy Council, kde veľvyslanec Rastislav Káčer je čestný predseda a Róbert Vass je CEO a výkonný viceprezident. 

 GLOBSEC ako organizácia 
V roku 2016 na 11. GLOBSEC fóre prezident Róbert Vass oznámil, že celá sieť známa ko Central European Strategy Council sa premenuje na GLOBSEC a rozšíri svoke aktivity pre väčší rozmach. Preto sa think tank CEPI premenoval na GLOBSEC Policy Institute a rozšíril oblasť svojho výzkumu. GLOBSEC Policy Institute organizuje svoje aktivity v štyroch hlavných programoch:
bezpečnosť a obrana – Security and Defence
energia – Energy
budúcnosť Európy – Future of Europe
európske susedstvo – European Neighbourhood

 Financovanie 
V roku 2023 zaznamenal GLOBSEC rôzne finančné príspevky, ktoré odzrkadľujú záväzok podporovať spoluprácu v rôznych sektoroch. Počas celého roka GLOBSEC spolupracoval s celkovo 87 partnermi, medzi ktoré patria inštitucionálne aj korporátne subjekty. Toto rôznorodé portfólio partnerov podčiarkuje záväzok organizácie k inkluzívnosti a spolupráci pri riešení globálnych výziev a zároveň zabezpečuje nezávislosť. Žiadny subjekt neprispel na financovanie viac ako 10 % ročných príjmov.Globsec's governance principles

Prehľad partnerov a donorov Globsec v roku 2023: Erasmus+, Európska investičná banka, Európska komisia, Global Engagement Center, Kanadská vláda, Horizont 2020, Ministerstvo obrany SR, Ministerstvo hospodárstva SR, Ministerstvo financií SR, Ministerstvo zahraničných vecí SR, Ministerstvo investícií, regionálneho rozvoja a informatizácie SR, Národná banka Slovenska, NATO PDD, Slovak Investment Holding, Stiftung Muencher, Taiwanská vláda, UK FCDO, Misia Spojených štátov amerických pri Európskej únii.

 Aktivity 
GLOBSEC Forum
GLOBSEC Policy Institute – think tank skúma, publikuje dotazníky, analýzy, odborné štúdie a odporúčania.
GLOBSEC Young Leaders’ Forum (GYLF) – fórum pre mladých lídrov, koná sa každý rok spolu s hlavným GLOBSEC fórom. GYLF spája desiatky mladých jednotlivcov z mnohých krajín a ponúka im možnosť učiť sa o tvorbe legislatívy, diplomacii a na interakciu s účastníkmi GLOBSEC fóra.
Tatra Summit – každoročné fórum o európskych záležitostiach
Château Béla Central European Strategic Forum – každoročné fórum podľa pravidiel Chatham House Rule
GLOBSEC Academy Centre – uvedené 26. apríla 2016, tento spoločný projekt GLOBSECu a Univerzity Mateja Bela v Banskej Bystrici plánuje vychovať novú generáciu expertov a analytikov pre globálnu bezpečnosť a medzinárodné vzťahy
Česká a slovenská transatlantická cena (Czech and Slovak Transatlantic Award – CSTA) – spoločný projekt GLOBSECu a českej mimovládnej organizácie Jagello 2000. Od roku 2012 ju dostávajú osobnosti, ktoré významne prispeli ku kvalite transatlantických vzťahov. Medzi najvýznamnejších držiteľov patrí Madeleine Albright, Carl Bildt, Bronisław Komorowski, David Petraeus a mnoho iných.

 Referencie 

 Externé odkazy 
Oficiálny web

 Zdroj 

Kategória:Mierové organizácie
Kategória:Organizácie na Slovensku